
Quen Otzinpeu in Tlalticpactli 

Genesis 1 y 2 

Ye huejcahui xnemiya gente ipan in tlalticpactli. Xoncacta 
tonajli. Xoncacta metzli. Xoncacta sitlalimej. Nion mundo 
xoncacta. Nemiya san Dios. Ijcuacon Dios oquichijchiu tlajli, 
aman yeja in mundo, yejan ipan tichantij. In tlajli oncacta tla- 
yohuacan. Niman Dios oquijtoj: "Ma onya tlastajlotl para tla- 
jocaj, niman tlayehuajlotl para tlayohua. ,f 

Ijcuacon nochi in tlajli tlapachijticacta ican atl. Quemaj 
ijcuacon Dios oquichijchiu cielo. Niman quemaj oquinahuatij on 
atl ma xelihui sequi ma tlejco tlacpac para ma nochihua moxtli 
ne ipan cielo. Niman ijqui onochiu. 

Quemaj ijcuacon Dios oquinahuatij on atl ipan on tlajli ma 
nochihua huejhueyica mares para ma onya tlalhuacti. Ijcon ono- 
chijquej on mares ipan in tlalticpactli. 

Dios nimantzin oquijtoj: tT Ma notlaquenti tlalticpactli ican 
tlasejlotl." Niman yeja no oquitlalij on tlajtlamach cojti on ye- 
jan tlaqui. Oquitac nochi cuajli. 

Ijcuacon todavia xe oncactaj tlahuilti. Quemaj Dios 
oquichijchiu on tonaltzintli para tlahuilos ipan tlalticpactli ijcuac 
tlajocaj, niman metztli para tlahuilos ijcuac tlayohua. Niman 
oquichijchiu nochi quech sitlalimej, on aradito, on tocopejtli, on 
miyec, on colotl, niman on campa otlatlalochtij Seiior Santiago. 

Ijcuac oquis on tonaltzintli nanica campa aman iquisayan 
nohuiyan cualtzin tontlachas niman melahuac tlacualtzincan, pero 
san tlacactoya. Ijcuacon Dios oquijtoj ma nemican michimej ni- 
man totomej. Niman ijqui onochiu. On michimej opeu tlanelo- 
huaj ipan atl, niman on totomej patlaniyaj tlacpac. Dios no 
oquinchijchiu nochi quech tlajtlamach yolquej, huacaxti, cohuamej, 

techijchicomej, ocuilimej, papalomej, niman oc sequi tlajtlamach 

miyec. 

Ye, tej, xnemiya gente ipan in tlalticpactli. Dios oquinec 
para ma tlacatl tlamandaro ica in yolquej niman nochi quech 
tlajtlamach nemi. Niman yeja ica oquichijchiu tlacatl. Ijquin 
otlachijchiu Dios. Ocuic sa no yeja in tlajli oquichijchiu itlaca- 
yo, imahuan, icxihuan, niman itzontecon. Niman oquimacac on 
ialma yejan yoltias para nochipa, xcaman miquis. Quemaj 
Dios oquipitz ipan iyac, niman oyol. Quemaj ixpan Dios 
onotequetz on tlacatl sen cuajli tlacatl niman cojtic. Dios 
oquitocayotij on tlacatl Adan. 

Dios ocau Adan ipan sen huerto campa tlacualtzincan. On 
huerto itoca Eden. Oncacta miyequej cojtlaquijlomej niman 
itlacotian panotoya sen atoyatl. Dios oquinahuatij Adan ma 
tlajpiya ipan on huerto. Se tonajli cacta oquinhuajhuiquilij Adan 
nochi quech tlajtlamach yolquej niman totomej, niman oquina- 
huatij ma quintojtocayotij. Niman Adan ijqui oquichiu. 

Nochi cuajli cacta ipan on huerto, pero Adan najmanaya 
ica san iselti. Xquipiyaya aquinon ihuan nemis, nion aquin 
ihuan tlajtlajtos. Quemaj se tonajli Dios oquicochtlajcal Adan, 
niman chica cochiya Dios oquixtilij sen icostilla niman yeja ica 
oquichijchiu sen sohuatl. Ijcuac Adan otlachix Dios ocuajhui- 
quilij on sohuatl. Adan oquitac niman opac. Quemaj yeja 
oquitlajsojtlac, niman oquitocayotij Eva. 

Adan tlajpiyaya ne ipan on huerto, ihuan on isohuau. Ompa 
chantiyaj cualtzin, xitlaj quimpolohuayaj. Dios oquintiochiu, 
oquimimacac nochi tlinon ica panosquej. 

Ijcuac otzinpeu in tlalticpactli nochihuaya nochi tlin Dios 
itlanahuatil. Nochi yeja iaxca. Dios oquitac nochi tlin oquichiu 
cuajli. 

In Tlalticpactli Iaxca Dios Ixpolihui 

Genesis 3 

In tlalticpactli, ijcuac quemach yencuic, onotlalij tlacuat- 
tzincan cacta, titlahuelitas. Ijcuacon nemiyaj san Adan niman 
Eva. Chantiyaj ipan on huerto quitocayotia Eden ne campa 
tlayecan. Se tonajli cacta Dios oquimijlij: n Huelis nencuasej 
nochi quech huelic yejan tlaqui ipan in cojti, pero on cojtlaquij- 
lotl, yejan oncaj itlajcotian in huerto, ma ca nencuasej on 
ihuelica, pampa on tla nencuasej nemiquisej." 

Quemaj on diablo sen espiritu xectli yejan quitlahuelita 
Dios. Se tonajli cacta ohuajlaj ijtic sen cohuatl. Quemaj 
oquitlajtoltij Eva, quijla: "^Melahuac xmechcahuilia Dios para 
nencuasej in huelic yejan nican oncaj ipan in huerto?" Eva 
oquinanquilij, quijla: "Ca. Nochi hueli ticuaj quech huelic onr- 
caj, san on sentetl xticuaj, pampa Dios oquijtoj tla ticuasej, 

timiquisej. M Quemaj on diablo oquijlij; ff Xnejli. Xnemiquisej 
tia nencuasej on huelic. Yej melahuac nentlamatquej yesej no 
ijqui quen Dios. tf 

Ijcuacon Eva oquitato on huelic ipan on cojtli. Nesiya 
sanoyej huelic. Quemaj oquitec niman oquicuaj. Niman 
oquimacac Adan niman yeja no oquicuaj. Ijcon tej Adan ihuan 
Eva ixco oyejyejquej Dios, xoquitencaquej. 

Ijcuac ye tiotlactzin, Dios ohuajlaj para quinotzas Adan 
niman Eva, niman yejamej onomojtijquej. Yej oniyanquej. 
Pero ixpan Dios xecaj hueli niyana. Dios nochi hueli quita. 
Quemaj Dios oquinotz Adan, niman oquijlij: "^Oticuaj teja 
ihuelica on cojtli yejan otimitznahuatij ma ca ticuas?" Adan 
oquinanquilij, quijla: "On sohuatl yejan otinechmacac para ma 
ihuan ninemi, onechmacac on ihuelica on cojtli, niman neja 
onicuaj." Ijcuacon Dios oquitlajtoltij on sohuatl, quijla: "^Tli- 
non oticchiu teja?" Quemaj on sohuatl oquijtoj: "On cohuatl 
onechcajcayau. Yeja ica tla onicuaj on huelic." 

Quemaj Dios oquijlij on sohuatl: "Timococos titlajyohuis 
para tiquinemitis moconehuan. Niman mohuehuentzin mitzmanr- 
daros." No ijqui oquijlij Adan: "Pampa xonenechtlacamatquej 
teja Adan titequitis sanoyej mojmostla para ticpiyas tlin ticuas. 
On tlajli san ica on motlajtlacol miyec quiscaltis huichachin 
niman xicojhuitztli." Niman Dios oquinquixtij ne campa tla- 
cualtzincan ipan on huerto cuitiaj Eden. 

Ijcon ocalac tlajtlacojli ipan in tlalticpactli. Hasta aman 
nochi quech nentoquej tlacamej tlajtlacolejquej. Nochi tlacatl 
xoc ipan quitaj Dios. £Aman aquinon techtlapojpolhuis ica 
totlajtlacol? San se nemi, toTeco Jesucristo yejan onomiquilij 
ipan cruz para techmaquixtis. 

